Plat 'MALAYSIA 1' dibida pada harga RM1.11 juta Catat rekod tertinggi dalam sejarah bidaan pendaftaran kenderaan dikeluarkan JPJ PUTRAJAYA : Nombor siri khas " Malaysia 1" dibida pada harga RM1,111,111, sekalai gus mencipta rekod tertinggi dalam sejarah bidaan pendaftaran kenderaan yang dikeluarkan Jabatan Pengangkutan Jalan (JPJ). Menteri Pengangkutan, Anthony Loke, berkata nombor pendaftaran "Malaysia 1 ", "Malaysia 2" dan "Malaysia 4 " , dibida oleh Syarikat pelaburan dari Johor Bahru, Aldi International Sdn Bhd. Beliau berkata, setakat ini jumlah jualan semua 10 nombor khas tertinggi bagi siri" Malaysia" yang dikeluarkan sempena Hari Kebangsaan tahun ini bernilai RM 3.6 juta. KUTIPAN RM13.16 juta "Hari ini, kita buktikan dengan nombor 1 hingga 10, boleh raih RM3.6 juta.Setakat ini kerajaan mendapat hasil kutipan tender keseluruhan RM13.16 juta bagi siri nombor pendaftaran khas Malaysia."Dalam pentadbiran sebelum ini, berlaku banyak "Ketirisan" apabila nombor khas ini hanya diberikan kepada pertubuhan bukan kerajaan untuk dijual dengan harga tender RM1 juta, katanya pada sidang media di sini, semalam.Loke berkata, satu satunya nombor pendaftaran yang tidak ditender adalah Malaysia 2020 dikhaskan bagi kenderaan rasmi Perdana menteri, Tun Dr Mahathir Mohamad. " Jadi kita harap kereta itu akan dibawa Perdana Menteri pada sambutan Hari Kebangsaan 31 Ogos ini," katanya. KETIRISAN MERAGUKAN Dalam perkembangan berasingan, Loke mendakwa, kerajaan kehilangan kira-kira RM100 juta dari segi pendapatan hasil pembidaan nombor pendaftaran khas kenderaan ketika dibawah pentadbiran kerajaan terdahulu.Katanya, ketirisan berlaku apabila kerajaan sebelum ini mengeluarkan nombor khas itu kepada pertubuhan bukan kerajaan dan syarikat untuk dijual dengan harga tender sebanyak RM 1 juta bagi setiap siri." Satu siri katakan kita kumpul RM5 juta , sudah ada 30 lebih kali ( siri nombor pendaftaran sebelum ini ), jadi sudah lebih RM100 juta ketirisan yang sepatutnya kerajaan kutip. "Jadi, selepas ini kita akan membuka bidaan nombor pendaftran khas setiap dua bulan bagi menambah hasil pendapatan kerajaan, : katanya. SUMBER: BERITA HARIAN | M/S: 11 | 25 OGOS 2018